Na pomolu pomirenje DNS-a i Ujedinjene Srpske? | Srpskacafe\nTenzije između DNS-a i Ujedinjene Srpske, koje za posljedicu imaju i zahlađenje odnosa na relaciji DNS–SNSD, uskoro bi mogle da budu prevaziđene!\nKako navodi portal Opcija, do približavanja je došlo nakon višečasovnog razgovora DNS-ovog Marka Aćića i lidera Ujedinjene Srpske Nenada Stevandića, tokom i nakon prijema u Skupštini grada Beograda, u četvrtak, 15. marta.\nPrema informacijama do kojih je došao pomenuti portal, Marko Aćić, potpredsjednik DNS-a i generalni sekretar Narodne skupštine RS, skoro čitavo veče u Beogradu – inače posvećeno obilježavanju Dana RS i 26. godišnjici usvajanja Ustava Srpske – proveo je u ozbiljnom dijalogu sa predsjednikom Ujedinjene Srpske i potpredsjednikom NSRS Nenadom Stevandićem.\nIzvori tog portala, koji su se našli u blizini ovog dvojca, ističu da su odnosi njihovih stranaka, koji već mjesecima izazivaju ozbiljne nesuglasice unutar vladajuće koalicije u RS, bili glavna tema rasprave.\n– Kada je prijem završen, Aćić i Stevandić su zajedno otišli, da nastave tu priču van protokolarnog ambijenta. Nije riječ o tome da su dva funkcionera NSRS, po definiciji, bili upućeni na međusobnu komunikaciju na ovakvom mjestu. Jer, njihov odnos u Banjaluci jeste korektan, ali se kreće u profesionalnim okvirima i ne podrazumijeva neformalno druženje. Ovdje su imali konkretnu temu, a činjenica da je lider DNS-a Marko Pavić odabrao baš Aćića da pokuša da nađe zajednički jezik sa Stevandićem, iako su u Beogradu bili i Nedeljko Čubrilović i Milenko Savanović, dovoljno govori o Pavićevom povjerenju u ovu dvojicu – kažu izvori.\nŠta je donijela Aćićeva i Stevandićeva potraga za kompromisom između DNS-a i Ujedinjene Srpske, biće poznato vrlo brzo, jer se već u subotu, 17. marta, u Bijeljini sastaju Predsjedništvo i Glavni odbor DNS-a. Osim toga, iduća sedmica je rezervisana za ključnu etapu u pregovorima DNS-a i SNSD-a o mogućnostima zajedničkog izlaska na oktobarske izbore. Odnosi ove dvije partije su već izvjesno vrijeme u krizi, imajući u vidu niz razloga: od različitih stavova o privatizaciji Rudnika Ljubija, preko odbijanja SNSD-a da DNS-u prepusti kandidaturu za predsjednika RS ili srpskog člana Predsjedništva BiH, do ljutnje DNS-a zbog pokroviteljskog odnosa SNSD-a prema Ujedinjenoj Srpskoj.\nKada je riječ o ovoj posljednjoj temi, iz dijela beogradskog razgovora Aćić – Stevandić koji je imao (ne)željene svjedoke, mogao se steći utisak da DNS najviše insistira na zaustavljanju prelazaka funkcionera i odbornika ove stranke u Ujedinjenu Srpsku u brojnim opštinama RS. S druge strane, od DNS-a se očekuje da prestane da se protivi uključenju Ujedinjene Srpske u „patriotski blok“ i, generalno, da ne odbacuje mogućnost da vladajuća koalicija dobije ovakvu formu. Nijedan zahtjev nije odbijen, saznaje opcija.net, a preostaje još da se nađu najbezbolniji modaliteti prekida dosadašnjih sukoba, kako nijedan akter ne bi ostavio utisak nedosljednosti u javnosti.


Jeremić za VOA: Vučić Americi ponudio da odmah prizna Kosovo – Balkanekspresrb.rs\nJeremić za VOA: Vučić Americi ponudio da odmah prizna Kosovo\n28/02/2019 Off By BERB\nPredsednik Srbije Aleksandar Vučić je SAD ponudio da odmah prizna nezavisnost Kosova i na stolu je sada razmena teritorija, rekao je u intervjuu za Glas Amerike Vuk Jeremić, lider Narodne stranke i član opozicionog Saveza za Srbiju posle sastanaka u Vašingtonu. Prvi i najvažniji susret je, kako kaže, imao u Stejt departmentu sa zamenikom pomoćnika državnog sekretara SAD Metjuom Palmerom.\n„Ja mislim da posle razgovora koje sam imao u Vašingtonu, ja lično više nemam nikakvu sumnju da je to ponuda, a da je pitanje samo toga gde treba da prođe granica.“\n-Šta vam je on rekao, kakve su poruke sa tog sastanka?\n„Mogu da kažem, da nemam neko iskustvo ranije iz diplomatije i da je ovo prvi put da vodim razgovore na tom nivou, verovatno ne bih bio naročito zadovoljan takvim sastankom. Ali važno je da je struktuiran odnos opozicije sa važnim međunarodnim centrima moći započeo. Mi to do sada nismo imali. Do sada je jedini sagovornik ne samo Vašingtona, nego i svih međunarodnih aktera u Beogradu bio Aleksandar Vučić. Da priznam, nismo imali visoki nivo saglasnosti oko otvorenih tema na tom sastanku, ali to je jedan početak procesa za koji verujem da će na kraju doneti ipak rezultate.“\n-A oko čega niste imali saglasnosti?\n„Možda i najvažnija tema ovog trenutka za američku stranu je Kosovo i Metohija, odnosno da li će doći do konačnog rešenja koje Amerika očekuje da se dogodi ove godine. Govorim, naravno, o jednom procesu koji nije naročito transparentan, tako da ne znamo šta se tačno dešava u tom procesu, samo da ima razgovora koji su van pozornice i da se očekuje da ti razgovori moraju biti završeni ove godine. Američka pozicija je da oni moraju biti završeni uzajamnim priznanjem Srbije i Kosova. To je zvaničan stav američke administracije i taj stav mi je ponovljen u Stejt departmentu. S obzirom na to da ja predstavljam SzS i Narodnu stranku, koja je jedna od osnivača SzS, ja sam preneo naš stav američkoj administraciji i on je u suprotnosti sa američkim stavom, tako da je to bila jedna tema oko koje nismo postigli saglasnost.“\n-SAD traži od opozicije da odustane od bojkota\n„Za Ameriku je Kosovo svakako najvažnije. Ono što je za nas najvažnije ovoga trentuka je aktuelna situacija u Srbiji, činjenica da postoje protesti, da je opozicija počela da bojkotuje insitucije, skupštinu, lokalne skupštine i iznela zajednički stav da neće učestvovati na izborima ukoliko ne bude bitno drugačijh, fer i poštenih izbornih uslova. Bojim se da ni tu nismo došli do poklapanja i biću potpuno otvoren, nama je predloženo da odustanemo od stava da bojkotujemo institucije i da odustanemo od planova da bojkotujemo izbore. Zato što navodno ne može se bilo šta promeniti van izbornog procesa, što je inače tačno po nama, kroz izborni proces trebalo da dođe do promena, ali ne možemo doći do promena kroz izborni proces koji će biti održan po nemogućim uslovima,“ kaže Jeremić.\n„Na primer reč je o otvorenosti medija, svi znamo kakva je sad situacija u medijima u Srbiji. Nije dovoljno da se situacija u medijima promeni na 30 ili 60 dana, koliko bi bila izborna kampanja. Treba najmanje 6, 9 meseci otvorenog, normalnog medijskog prostora, da bi zapravo mogli da nadoknadite, bar donekle ono što je propušteno u poslednjih nekoliko godina. To je primer koji sam dao u razgovorima u Stejt departmentu. Ono što je dosta jak argument u razgovorima sa američkim sagovornicima, i u Stejt departmentu i na nekim drugim mestima, je sada i objektivan izveštaj Fridom hausa.“\n-Dogovor o Kosovu je blizu\nDa li imate utisak da i Amerika i Zapad na neki način gledaju srpskim vlastima kroz prste upravo zbog činjenice da očekuju da se reši pitanje Kosova i zanemaruju stanje u medijima, zastrašivanje, nedemokratske uslove – zbog kojih opozicija neće da učestvuje u radu skupštine?\n„Oni vam to nikad neće reći eksplicitno, ali je moj zaključak da ste sto posto u pravu kada tako nešto kažete, da je apsolutno najvažnija stvar da se reši Kosovo. Međunarodna zajednica, tu govorim pre svega o zapadnim partnerima, je dosta uložila u to da dođe do takvog dogovora u poslednjih nekoliko godina, radeći vrlo blisko sa Aleksandrom Vučićem i sa režimom i Srbiji, i sada je to na korak od ispunjenja. Mi se nalazimo na korak, jedan korak od konačnog dogovora. Visoki predstavnici vlasti govore da mi nismo blizu postizanja dogovora, to naprosto nije istina. Mi jesmo blizu postizanja dogovora i nakon razgovora u Vašingtonu vrlo odgovorno tvrdim da je to tako. Dokaz za to je i pismo američkog predsednika Donalda Trampa Vučiću u kome američki predsednik napiše „sada kada ste na korak od sporazuma“ . Ili se mi stvarno nalazimo na korak od toga, ili će nas samo obavestiti uz neki performans i to brutalan performans. Verovatno bi moglo da dođe do nekih nemira na teritoriji pokrajine, da se ti nemiri ipak zaustave, da se ponovo otvore razgovori. Ti razgovori ne bi bili razgovori na kojima se zaista nešto pregovara, već se samo pretvara da bi se objavilo ono što je dogovoreno iza zatvorenih vrata, a taj dogovor iza zatvorenih vrata, nalazimo se, po svemu sudeći na samo korak od njegovog okončavanja.“\n-Kada kažete da Amerika računa na Vučića, da li opozicija ima neku bolju ponudu kojom bi mogla da dobije podršku američke administracije kada je u pitanju Kosovo?\n„Svakako ništa što bi moglo da se poredi sa atraktivnošču Vučićeve ponude u vremenskom okviru koji im on nudi. Vučić nudi nezavisno Kosovo odmah. Ja ne znam ko bi mogao da da bolju ponudu, mi svakako nismo.“\n-On to nije rekao srpskoj javnosti?\n„Pa nije naravno, to bi trebalo da bude nešto što bi trebalo da se kao medijski blickrig sprovede“\n-Je l’ ste vi to čuli ovde, jel to ponuda?\n-Znači radi se o utisku, a ne o informaciji ili činjenici?\n„Znate šta ja kad bih vam rekao od koga sam tačno i šta čuo, od tog čoveka više ne bih mogao da nikada da čujem takvu informaciju, tako da ću vrlo pažljivo diplomatski birati rečnik. Apsolutno sam uveren posle razgovora da je na stolu praktično razmena teritorija, precrtavanje granice. Američka strana insistira i da konačni sporazum obuhvati i uzajamno priznavanje Srbije i Kosova kao nezavisne države. Nešto mi govori da bi se od tog zahteva da se formalno prizna Kosovo, Amerika možda mogla da odustane, ali samo od tog koraka da ne moramo zvanično da priznamo Kosovo, ali zauzvrat da dozvolimo da Kosovo postane član UN. Imam utisak da je to put kojim se ide.“\n-I šta još može da se uradi da se taj put spreči, šta može da uradi srpska opozicija, i šta vi možete lično da uradite, budući da ste bili ministar spoljnih poslova kada je Kosovo postalo nezavisno i imate iskustva u diplomatiji, da li imate utisak da možete da ovu agendu progurate?\n„Najvažnija stvar je da legitimitet i snaga opozicionog pokreta u Srbiji ostane. Kad govorimo o pokretu – govorimo o širokom frontu ljudi koji demonstriraju, koji nisu isključivo simpatizeri opozicije ili političke stranke, koji šetaju u 60 i nešto gradova Srbije. Da ti brojevi ljudi koji demonstriraju opstanu, da se pojačaju u intenzitetu, da ne dođe do rasturanja opozicije. Ovo što se dešava na ulicama u Srbiji je prosto jedna vrsta opterećenja za međunarodnu zajednicu jer su se oni već nešto dogovorili sa Vučićem i to sad treba da se sprovede u delo. Sada se čeka da se vidi da li će ti protesti ipak da umru sami od sebe i da li će se opozicija po starom običaju posvađati i rasturiti. Ako se to desi, onda neće biti moguće razgovarati ozbiljno sa međunarodnim sagovornicima. Ako budemo ostali zajedno, onda mislim da onda ovo svakako nije poslednji razgovor koji ćemo imati, niti u Vašingtonu, niti na bilo kom drugom mestu od važnosti na Balkanu“(VOA)♦\nMSUB: Na putu oko sveta – Umetnost iz Nemačke.


Rekordna sezona - Trebinje sve poželjnija turistička destinacija\nU Trebinju su tokom avgusta zabilježena 14.564 noćenja turista, što je rekordan broj od kada se vodi ova evidencija, potvrdio je Srni direktor Turističke organizacije Trebinja Marko Radić. Radić je istakao da je Trebinje sve poželjnija turistička destinacija u regionu, kao i da je sve veći broj turista koji posjećuje najjužniji grad Republike Srpske.\n"Tokom osam mjeseci 2018. godine registrovano je 65.591 noćenje, dok je tokom 2017. godina bilo 69.174 noćenja. Ovo će biti nova rekordna sezona za naš grad na šta smo svi u Turističkoj organizaciji posebno ponosni", istakao je Radić.\nOn je rekao da je tokom osam mjeseci 2018. godine broj noćenja veći za 40 odsto u odnosu na isti period prošle godine, te da najveći broj onih koji su prenoćili u Trebinju dolazi iz Turske, Srbije, Grčke, Francuske i Južne Koreje.\nTuristički informativni centar u Dučićevoj ulici u centru Trebinja posjetilo je za 30 odsto više turista nego u istom periodu prošle godine, a najviše iz Srbije, Rusije, Austrije, Velike Britanije.\nRadić očekuje dobru posjetu Trebinju i u preostala četiri mjeseca.\nNa području grada registrovano je više od 1.830 ležajeva.


Mercedes GLE - Otkup automobila\nOtkup automobila » Mercedes GLE\nObjavljeno: уторак, 02 априла 2019 22:08\nOve godine na sajmu automobila u Beogradu predstavljen je novi model SUV automobila iz ove kompanije pod nazivom GLE.\nU pitanju je već četvrta generacija ovog modela, koji pripada kategoriji luksuznog terenca, E klase.\nSvakako da je u pitanju prepoznatljiv model, ali su učinjene i značajne promene koje GLE automobilu daju jednu potpuno novu dimenziju.\nIskošen zadnji stub obezbeđuje prepoznatljivost ovog modela, gde god da se pojavi na ulicama.\nPrednja svetla su vrlo interesantna, sa takozvanom matriks opcijom, a ono što je od posebne važnosti vozačima jeste da se prilagođavaju putu i po potrebi se mogu gasiti delimično.\nKao posebnu prednost stručnjaci ističu vrlo smanjen otpor vazduha, koji ga svrstava u kategoriju limuzina, tako da ovaj model zapravo jeste vrlo specifičnih karakteristika, koje nikoga ne ostavljaju ravnodušnim.\nOno na čemu je Mercedes još radio kada je u pitanju GLE model jeste i povećanje međuosovinskog rastojanja.\nOno sada iznosi 3 metra, čime je unutrašnjost automobila značajno prostranija, posebno zadnja sedišta.\nPrtljažni prostor je takođe prostraniji, tako da sada u njega možete da spakujete sve što poželite, do 825 litara zapremine.\nImajući u vidu prostranost modela, kompanija daje mogućnost i kupovine trećeg reda sedišta, čime Mercedes GLE dobija potpuno drugačiju dimenziju i izgled.\nŠto se opreme tiče, ona može biti zaista raznovrsna.\nVozilo je opremljeno MBUX sistemom, koji se može kontrolisati glasom, pokretom ruke, dodirom, i smatra se jednim od najnaprednijih sistema koje savremena automobilska industrija može da ponudi.\nModel je potpuno opremljen svim sistemima bezbednosti, a felne mogu biti u rasponu od 18 do 22 inča.\nKada su u pitanju motori koji su u ponudi, izdvajaju se benzinacsa 367 konjskih snaga, kao i dizelaš od 245 konjskih snaga.\nMenjač je automatski, sa 9 stepeni prenosa. A rukovodstvo Mercedesa naglašava da su u kompaniji posebno ponosni na takozvani E-Active Body Control, čime se postiže posebna udobnost u vožnji.\nJedini možda nedostatak za naše kupce, ako se tako može smatrati, jeste visoka cena ovog modela za naše standarde koja iznosi oko 70 hiljada evra.\nAli verujemo da će biti onih koji su pravi ljubitelji Mercedesovih vozila i koji će odlučiti da kupe ovaj model zbog svih njegovih prednosti.


Prizor sa glasačkih mesta, zabeleženo u Islingtonu, 23. jun 2016.\nStručnjak za jugoistočnu Evropu sa Univerzitetskog koledža u Londonu, koji se trenutno nalazi u Srbiji, Erik Gordi, smatra da je veća verovatnoća da ishod referenduma u Velikoj Britaniji bude – ostanak u Evropskoj uniji.\nOn, uz to, podseća da referendum nema pravne posledice. O tome konačnu reč ima britanski parlament, doduše, sa malim šansama da bi doneo odluku protivnu izraženoj volji građana.\nGordi kaže da je za britansko društvo, međutim, porazno ono što se događalo tokom kampanje koja je bila ružna, prepuna mržnje, laži i nasilja.\nNa pitanje, ako se građani, ipak, odluče za izlazak, da li to znači i početak kraja EU, da li tim putem mogu da krenu, najpre, Austrija i Danska, Gordi odgovara: "Ništa nije nemoguće, naročito ako reakcija Evropske unije ne bude adekvatna, a to je opet sasvim moguće, s obzirom na njenu dugačku istoriju neadekvatnih reakcija na događaje. Mada ne bih očekivao da se pokrene referendum u drugim zemljama odmah".\nRSE: Kakve posledice to može imati po jugostičnu Evropu, odnosno zemlje koje se nalaze u procesu pristupanja EU?\nGordi: Svakako bi Unija postala manje atraktivna za zemlje jugoistočne Evrope, a, sa druge strane, to bi značilo smanjivanje kapaciteta EU. Ipak, ne treba zaboraviti da je EU sada pokazala volju da ubrza kandidaturu zemalja kao što su Srbija, Crna Gora, Makedonija – ma koliko one bile nespremne, a nisu bile spremne ni Hrvatska, ni Rumunija, ni Bugarska – jer to su male zemlje, pa posledice neće biti veće. Veće bi bile posledice ako EU postane manja.\nRSE: Ako Britanija donese odluku da ostane u EU, a predviđate takav ishod, hoće li Unija, ipak, izvući pouku i krenuti u ozbiljnije reforme?\nGordi: Svakako će da reaguje, ali se plašim da će reakcija biti u pravcu sve većeg udovoljavanja zahtevima Velike Britanije za slabiju regulaciju, za veći neoliberalizam, što znači da će EU, i ako preživi ovo, biti slabija.\nRSE: Da li očekujete i reforme u pravcu jačanja socijalne uloge EU? Jer, ne samo nacionalistička evropska desnica, već i levica ima problem sa ovakvom Unijom kakva je ona danas.\nGordi: To jedino može da se desi ako budu došle na vlast socijaldemokratske stranke u zemljama EU. Koliko vidim, za sada, tendencija je da ima sve više desničarskih, neoliberalnih vlada u Evropi. Tako da teško da to može da bude posledica, mada bi takve reforme prilično pomogle poziciji EU.


SAD su optužile Mengovu za bankarsku prevaru i obmanu kompanije "HSBC" o poslovanju Huaveja sa Iranom, čime su prekršene američke sankcije toj zemlji.\nOna je kćerka osnivača Huaveja Rena Žengfeja, a trenutno je uslovno oslobođena u Kanadi.\nMengova (47) tvrdi da je nevina i bori se protiv izručenja uz obrazloženje da njeno ponašanje nije nezakonito u Kanadi.\nOVO ĆE KINU NALJUTITI Kanada odobrila izručenje direktorke Huaveja u SAD\nZa razliku od SAD, Kanada nije imala uvedene sankcije Iranu u vreme kada su kanadski zvaničnici odobrili proceduru izručenja, tvrde njeni advokati.\nPrva faza suđenja trajaće najmanje četiri dana, ali pravni stručnjaci kažu da bi mogle proći godine pre nego što bude donesena konačna odluka.\nKanadski sistem omogućava podnošenje žalbi na mnoge odluke.\nTrudo zabrinut zbog stava Pekinga: Kina nastavlja sa proizvoljnim privođenjem\nNaredno ročište za finansijsku direktorku Huaveja zakazano za 8. maj


Cene poljoprivrednih proizvoda porasle 29,1 odsto u odnosu na prošlu godinu – Portal NAŠE SELO\nPosted on February 14, 2022 February 15, 2022 Author Sonja Cvetković\tComment(0)\nCene proizvođača proizvoda poljoprivrede i ribarstva u decembru 2021. godine, u odnosu na isti mesec 2020. godine, povećane su za 29,1%, saopšteno je iz Republičkog zavoda za statistiku.\nCene proizvođača proizvoda poljoprivrede i ribarstva u decembru 2021. godine, u odnosu na isti mesec 2020. godine, povećane su za 29,1%.\nPosmatrano po glavnim grupama proizvoda, u odnosu na isti mesec prethodne godine, najveći uticaj na rast cena zabeležen je u grupama: Žita (38,7%), Industrijsko bilje (36,6%) i Stoka i živina (24,3%).\nCene proizvođača proizvoda poljoprivrede i ribarstva u decembru 2021. godine, u odnosu na novembar 2021. godine, u proseku su povećane za 0,5%.\nPosmatrano po glavnim grupama proizvoda, u odnosu na prethodni mesec, najveći uticaj na rast cena zabeležen je u grupama: Žita (1,3%) i Stoka i živina (1,0%).\nCene proizvođača proizvoda poljoprivrede i ribarstva u periodu januar-decembar 2021. godine, u odnosu na isti period 2020. godine, u proseku su povećane za 20,8%.\nPosmatrano po glavnim grupama proizvoda, u periodu januar-decembar 2021. godine u odnosu na isti period 2020. godine, najveći uticaj na rast cena zabeležen je u grupama: Voće (50,3%), Industrijsko bilje (46,1%) i Žita (26,8%).\nTagged cene hrane, cene žitarica, stoka, živina\n11. mart 2021. Na prolećnom ocenjivanju Mundus Vini u Nemačkoj, vina iz Srbije osvojila su značajan uspeh, sa ukupno trinaest medalja, prenosi sajt Vinoifino. Žiri sastavljen od enologa, vinara, vinskih trgovaca, novinara i drugih profesionalaca iz ove oblasti dodelio je našim vinima jednu veliku zlatnu medalju, pet zlatnih i sedam srebrnih medalja. Vino Doja Breg Cabernet Sauvignon […]\nMalinu čeka odlična cena i manji rod!


Čavušoglu pozdravio napad SAD i zatražio smenu Asada - Sputnjik Srbija\n12:49 07.04.2017 Preuzmite kraći link\nTurski ministar spoljnih poslova Mevlut Čavušoglu pozdravio je danas američki napad na sirijsku vazduhoplovnu bazu i zatražio „hitno uklanjenja sirijskog predsednika Bašara el Asada s vlasti“.\nOn je ukazao da je neophodno formiranja prelazne vlade u toj zemlji.\n„Neophodno je da se što je pre moguće smeni ovaj režim“, rekao je Čavušoglu novinarima u južnom turskom gradu Alanji.\nOn je dodao da ukoliko „Asad ne želi da ide, ukoliko se ne formira prelazna vlada i ukoliko on nastavi da čini humanitarne zločine, biće preduzeti neophodni koraci kako bi se on smenio“.\nČavušoglu je rekao da su sada važnije nego ikada pre zone bezbednosti za civile u Siriji.\nOn je dodao da je koalicija obaveštena o američkom raketnom napadu i da je razgovarao telefonom sa svojim francuskim i nemačkim kolegama, ali nije precizirao kada se to dogodilo.\nTurski vicepremijer Numan Kurtulmuš izjavio je ranije danas da Turska „pozitivno gleda“ na američki raketni napad na sirijsku vazduhoplovnu bazu i kazao da međunarodna zajednica treba da se usprotivi „varvarstvu sirijske vlade“.\nU intervjuu za tursku televiziju „Foks“, Kurtulmuš je rekao da vlada sirijskog predsednika Bašara el Asada mora da bude u potpunosti kažnjena na međunarodnoj areni i da mirovni proces mora da bude ubrzan.\nraketni napad, Numan Kurtulmuš, Mevlut Čavušoglu, Sirija, Turska


Očišćena i uređena javna površina u selu Guberevac - Dnevnik Juga\nPočetna / DRUŠTVO / Očišćena i uređena javna površina u selu Guberevac\nNastavljena je akcija uređenja i čišćenja javne površine i ovog vikenda u selu Guberevac.\nOva akcija, koju sprovode Odeljenje za zaštitu životne sredine, JKP „Grdelica“ uz podršku Odeljenja komunalne policije i kompananije PVV, danas je organizovana u Mesnoj zajednici Guberevac.\nU sklopu akcije posečeno nisko i visoko rastinje, pokošena trava i otklonjen komunalni otpad, ofarban i popravljen mobilijar.\n„Zahvalio bih se nadležnim institucijama i dodao bih da ćemo u toku dana organizovati još jednu akciju čišćenja i uređenja prostora oko pravoslavnog krsta. JKP „Grdelica“ je u prošloj godini organizovali jednu uspešnu i obinu akciju čišćenja i uređenja pravoslavnog groblja na teritoriji MZ Guberevac i u to ime im se zahvaljujemo. Zahvaljujemo se i lokalnoj samoupravi na uspešno realizovanoj akciji krpljenja udarnih rupa koja je realizovana u toku prošle nedelje“ – kazao je predsednik Saveta MZ Zoran Stanković.\nPetković Marija, odbornik Skupštine Grada Leskovca zahvalila se Gradu i gradonačelniku dr Goranu Cvetanoviću na konstantnoj podršci.\nTagovičišćenje Guberevac Javna površina\nPrethodni Najbolja predstava na Smotri učiteljskog stvaralaštva, predstva „Hoću kući“ učenika škole iz Male Ivanče\nSledeći Plivači PK „Leskovac“ osvojili 20 medalja na plivačkom mitingu u Nišu


Molotovljevim koktelom na kuću pripadnika Kosovske policije | KoSSev\nMolotovljevim koktelom na kuću pripadnika Kosovske policije\nNedelja 13. maj 2018, 09:46\n"Slučaj se dogodio pre ponoći oko 23.30. Zabeležena je šteta na štoku prozora i na prozoru. Na sreću nema većih oštećenja, jer je vatra odmah ugašena," rekao je u izjavi za KoSSev zamenik komandira Kosovske policije za region Sever, Besim Hoti.\n"Tražićemo jaku saradnju i od građana i od lokalnih vlasti kako bismo poslali poruku i svima onima koji ovo rade. Naći ćemo način da rešimo ovakve slučajeve, a posebno kada su u pitanju pripadnici policije," rekao je.\nO paljevinama automobila na ovonedeljenoj sednici SO Severna Mitrovica govorio je i komandir stanice u Severnoj Mitrovici, Đorđe Karamarković. On je potvrdio da je Kosovskoj policiji poznato da se paljenja automobila izvršavaju rano ili kasno ujutru, na isti način i da su sredstva uvek ista. Podcrtao je da su u istragu uključene sve snage - regionalne, stanične, obaveštajne, te da su slučajevi "vrlo teški za rasvetljavanje" i da, kako je rekao, nijedan slučaj do danas nije rešen.\n"Mi smo pojačali noćne patrole, budnost, broj radnika koji su angažovani noću, tako da mislim da će ta proaktivna aktivnost da da rezultate i mora da da," rekao je Karamarković.\nPogledajte statistiku paljenja automobila u protekle četiri godine na Severu OVDE


U Slovačkoj privredni rast, u Češkoj recesija – Nadlanu.com\nU Slovačkoj privredni rast, u Češkoj recesija\nObjavljeno 15. maja 2012. / 11:13:32\nBRATISLAVA/PRAG, 15. maja 2012. (Beta) – Slovačka privreda je u prvom kvartalu ove godine prijatno iznenadila analitičare rastom od 3,1 odsto u odnosu na prošlu godinu a takodje i povećanjem zaposlenosti.\nBruto domaći proizvod porastao je u prvom kvartalu za 0,8 odsto u odnosu na poslednji kvartal prethodne godine a u odnosu na prvi kvartal 2011. godine za 3,1 odsto, saopštio je u utorak slovački Ured za statistiku.\nZaposlenost u petomilionskoj Slovačkoj dostigla je 2,212 miliona zaposlenih, što je za 0,6 odsto više nego u prvom kvartalu prošle godine.\nU susednoj Češkoj se recesija produbila, sudeći po novim procenama koje je u utorak saopštio tamošnji Ured za statistiku.\nBDP je zabeležio u prvom kvartalu neočekivano veliki pad od jedan odsto, dok su analitičari očekivali da bi u prvom kvartalu ove godine češka privreda trebalo da zabeleži blagi rast.\nKameron Diaz na premijeri "What to Expect When You’re Expecting"\nFaith No More: "Razvalićemo Ušće!"


Trodnevni festival vina u Sremskim Karlovcima (FOTO, VIDEO) – NovostiDana.rs\nTrodnevni festival vina u Sremskim Karlovcima (FOTO, VIDEO)\nTrodnevni festival vina održava se prvi put u Sremskim Karlovcima i trajaće do 1. maja, a posetioci mogu da uživaju u mnogobrojnim besplatnim programima koje su organizatori pripremili, da krstare Dunavom, obidju grad biciklima, degustiraju vino, posete planetarijum i prate bogat kulturni i zabavni program.\nStručna saradnica u Turističkoj organizaciji opštine Sremski Karlovci Aleksandra Lainović rekla je agenciji Beta da se „Prolećni festival vina“ prvi put organizuje radi poboljšanje turističke ponude tog grada, afirmacija vinarstva i podrumarstva, i širenja kulture degustacije vina, ne samo lokalno nego i šire.\n„Ponudili smo bogat program za decu i odrasle i želja nam je da festival postane tradicija i da se svake godine organizuje u vreme prvomajskih praznika“, kazala je Lainovićeva.\nDanašnji program počinje od 16 časova i posetioci će moći da pogledaju brojne nastupe kao i da od 20 časova uživaju u koncertu grupe „Legende“. Posetioci će imati priliku da posete mobilni planetarijum i uživaju u projekcijama zvezdanog neba.\nCena projekcije za decu je 200 dinara, a za odrasle 250 dinara.\nSutra, 1. maja, zainteresovani će moći da vide madjioničarski program „Volare“ i čuju nastup bendova „Do re mi“, „Deep steady“ i „Tamburaški sastav“.\nNekoliko turista stiglo je u subotu, 29. aprila, prvog dana festivala u Sremske Karlovce iz Beograda vozom „Romantika“ koji je juče i počeo u okviru letnje sezone da saobraća na toj liniji.\nKoordinatorka za saradnju za medije i marketing „Srbija Voza“ Dragana Stanković rekla je da je letnja sezona saobraćanja voza „Romantika“ otvorena i da će sledeći polasci biti svake prve subote u mesecu.\n„Voz ‘Romantika’ saobraća po celoj Srbiji i može se iznajmiti za razne proslave. Kompoziciju voza čine vagoni prvog, drugog i trećeg razreda. Ima bife i vagon za prevoz bicikala. Kapacitet voza je od 200 do 400 mesta“, kazala je Stankovićeva.\nOna je najavila moguće proširenje ponude, da bi se ispratile sve manifestacije koje se dešavaju u Srbiji.\nCena povratne karte prvog razreda je 440 dinara, drugog razreda 370, a trećeg 308 dinara. Za decu do 12 godina i penzionere cena povratne karte je 220 dinara.\nMuzejsko turistički voz „Romantika“ deo je saobraćaja od 1996. godine. Srbija voz u svojoj ponudi osim voza „Romantika“ ima i „Plavi voz“ u kome se nekad vozio predsednik bivše SFRJ Josip Broz Tito.\nOrganizator trodnevnog festivala je Turistička organizacija opštine Sremski Karlovci.\nEU: Severna Irska može da se priključi Uniji u budućnosti


Opštine nedovoljno spremne za poglavlje 27 o životnoj sredini | Novinska agencija Beta\nTrivan: U Srbiji četiri do pet hiljada deponija smeća i 709 lokacija zagadjenog zemljišta (VIDEO)\nZELENA-SRBIJA | 30.11.2017 15:55 > 30.11 16:02\nOpštine nedovoljno spremne za poglavlje 27 o životnoj sredini\nLokalne samouprave u Srbiji treba da pređu još dug put i ulože dodatni napor kako bi bile u potpunosti spremne za usaglašavanje sa zahtevima u vezi sa poglavljem 27 o zaštiti životne sredine u procesu pristupanja Srbije EU, smatra istraživač Centra za evropske politike (CEP) Stefan Šipka.\nŠipka je rekao da lokalne vlasti nedovoljno mogu da sprovode projekte zaštite životne sredine, a ima i drugih problema, kao što su manjak lokalnih planskih dokumenata, koliko su ažurni i koliko se poštuju, a tu je i pitanje finansiranja.\nMinistarstvo i država uopšte mogu da pomognu da se izgradi regulatorni i institucionalni okvir koji će pospešiti rad lokalnih samouprava i kontrolisati i nadzirati njihov rad kada mogu doneti potencijalno problematične odluke, kazao je istraživač CEP za Betu i Euraktiv Srbija.\nŠipka je rekao i da se za životnu sredinu u Srbiji daje malo novca, imajući u vidu probleme u toj oblasti i činjenicu da je zemlja kandidat za EU i da tek treba da se usaglasi sa standardima EU.\nLokalne samouprave koje su uvele lokalne naknade u te svrhe, ne moraju, po zakonu, da ih troše za zaštitu životne sredine, nego mogu da ih koriste i za druge stvari, te je zato "važno da se naknadama vrati namenski karakter", za zaštitu životne sredine, a "svakako bi bilo dobro i da se poveća broj opština koje imaju naknade", rekao je Šipka.\nOsnivanje Ministarstva zaštite životne sredine on je ocenio kao pozitivan signal, međutim, kako je dodao, to ministarstvo ne može da radi samo, jer se životna sredina "ne može rezervisati samo za jedno ministarstvo".\n"Nadležnosti životne sredine postoje u nekoj meri i u drugim ministarstvima, ono mora da se konsultuje i koordiniše svoj rad sa drugim ministarstvima i vladom i drugim nedržavnim akterima, predstavnicima privrede, civilnog društva i drugih udruženja kako bi politike koje vode bile što uspešnije", nabrojao je Šipka.\nOn je rekao da postoji prostor da se više uključi civilno društvo i da ga država ranije konsultuje kada se donose odluke, bilo da su to propisi ili planska dokumenta ili konkretni projekti.\n"Bitno je da se javnost što ranije konsultuje i da se konsultuje na kvalitetan način, da dobije sve potrebne informacije i da se to uzme u obzir. Donosioci odluka ne moraju da prihvate stavove civilnog društva, ali treba da ih uzmu u obzir i da obrazlože odluku koju su doneli", istakao je Šipka.\nMinistartvo: U Novom Sadu pronadjeno 1.080 tona toksičnog otpada (VIDEO)


Beogradska deklaracija - Studio B\nBeogradska deklaracija Studio B\nObjavljeno: 17.10.2019. 17:33 Izmenjeno: 17.10.2019. 17:39\nSrbija je pokazala da je otvorena za sve, što potvrđuje impozantan broj delegacija koje su učestvovale na 141. zasedanju Interparlamentarne unije, kaže predsednica Skupštine Maja Gojković. Na generalnoj debati usvojena je Beogradska deklaracija, a zemlje potpisnice obavezale su se na očuvanje mira i poštovanje međunarodnog prava. Na zasedanju su, između ostalog, usvojene i rezolucije o univerzalnoj zdravstvenoj zaštiti i klimatskim promenama.\nPredsednica Skupštine Srbije ističe da je u generalnoj debati najviše vremena bilo posvećeno jačanju uloge međunarodnog prava i parlamenata u regionalnoj saradnji. Dodaje da je ključna poruka Beogradske deklaracije koja je usvojena na završnoj debati čvršća regionalana saradnja, čime će, kako primećuje, uzajamni rad na rešavanju važnih globalnih pitanja biti mnogo produktivniji.\nPredsednica Interparlamentarne unije Gabrijela Kuevas Baron kaže da je veoma zadovoljna 141. Skupštinom, naročito jer se polemisalo o mnoštvu značajnih tema. Ona posebno izdvaja usvajanje važne Rezolucije o univerzalnoj zdravstvenoj zaštiti.\nSada kada smo došli do ovog trenutka vrlo važnog za Interparlamentarnu uniju, sledeći korak je primena. Kako da univerzalan pristup zdravstvenoj zaštiti postane realnost za sve ljude u celom svetu. Naša uloga je u tome važna, na nama iterparlamentarcima je da u razgovorima sa svojim vladama insistiramo na zakonskom sprovođenju te rezolucije i njenoj primeni u praksi, tj. na tome da naše Vlade obezbede novac za primenu zakona za koje se zalažemo.)\nSumirajući rezultate 141. Skupštine Interparlamentarne unije predsednica Skupštine Srbije i predsedavajuća na tom zasedanju Maja Gojković kaže da je Beograd dokazao da je svetski centar parlamentarne diplomatije. Ona ističe da je broj zemalja učesnica impozantan i da je na tom zasedanju učestvovalo više od 2.000 parlamentaraca iz celog sveta.\nGojkovićeva kaže da je uloga Interparlamentarne unije veoma važna jer se ona pre svega bavi ljudima, a predlozima za dopunu i izmenu zakona i donošenje novih, radi na tome da se njihov život poboljša. Gojkovićeva primećuje da je uloga Interparlamentarne unije ključna i u rešavanju globalnih pitanja i gorućih tema jer ih sa margina vraća u fokus međunarodnih političkih debata.


Danas ističe rok za dostavljanje ponuda za Komercijalnu banku – Bankar.me\nSeptember 6, 2019 BANKE, Članci, CRNA GORA, REGION, SVE VIJESTI Leave a comment\nJavni poziv za prikupljanje neobavezujućih ponuda za kupovinu državnog paketa akcija u Komercijalnoj banci raspisan je krajem maja, a prvobitni rok je bio 23. avgusta, ali je pomjeren sa obrazloženjem da bi se dalo više vremena potencijalnim kupcima da razmotre domumentaciju o poslovanju banke.\nPo riječima predstavnika Vlade Srbije, više investitora je zainteresovano za preuzimanje jedne od najvećih banaka u Srbiji u kojoj država ima najveći udio od oko 42 odsto.\nKomercijalna banka posluje i u Crnoj Gori. od 1992. godine i u stopostotnom je vlasništvu Komercijalne banke Beograd. Na kraju prošle godine, Komercijalna banka Podgorica je imala devet filijala i jednu ekspozituru sa 146 zaposlenih.\nPrevious U Venecueli usporava hiperinflacija, sada je na “samo” 135.000 posto godišnje\nSljedeći Fejsbuk i zaštita podataka: Procurelo 200 miliona telefonskih brojeva korisnika


Srbija maraton 3. novembra u Beogradu\n► Srbija maraton 3. novembra u Beogradu\nSrbija maraton (Serbia Marathon) u organizaciji Atletskog saveza Srbije biće održan 3. novembra, a Evropska atletska federacija dodelila je manifestaciji pet zvezdica za kvalitet.\nKako je danas saopštio Atletski savez, finiš Srbija maratona održaće se u Beogradskoj areni. Osim glavne maratonske trke na 42 kilometara, biće održan i polumaraton na 21 kilometar, kao i trka na pet kilometara.\nEvropska atletska federacija je prepoznala kvalitet i Serbia Marathonu dodelila pet zvezdica za kvalitet manifestacije, navodi se u saopštenju i dodaje da će na sajtu Saveza uskoro će moći da se vidi i skica trase.\n"Svaki trkač i svaka trkačica za nas su šampioni. Svaki učesnik trka na Serbia Marathonu imaće priliku da na mestu naših najvećih uspeha, u hramu sporta, oseti isto ono što su osećali i Novak Đoković, Ivana Španović, rukometaši, odbojkaši, vaterpolisti i svi koji su ikada nastupali na borilištu Beogradske arene", piše u saopštenju.\nPrijave su otvorene na sajtu serbiamarathon.com a cena za rane prijave, do 15. septembra, je 1.800 dinara.\nBostonski maraton odložen za 14. septembar\nBostonski maraton odložen je za 14. septembar zbog pandemije korona virusa, saopštili su danas organizatori najslavnijeg svetskog maratona.\nTradicionalni 33. Beogradski maraton biće održan 18. oktobra, saopštili su danas organizatori.


Članovi Opštinskog veća usvojili su na današnjoj sednici četiri predloga konkursa o dodeli subvencija u oblasti poljoprivredne proizvodnje; na dnevnom redu i Izveštaj o radu Toplane, odluka o boravišnoj taksi i planu odbrane od poplava. ... [dalje]\nNa sednici zakazanoj za 23. avgust većnici će, pored ostalog, razmatrati više predloga konkursa o dodeli subvencija u oblasti poljoprivrede. ... [dalje]\nMeštani Kaličine, Drečinovca i Valevca prethodnih dana, zbog kvara na pumpama, imali su problema u snabdevanju vodom. Opštinsko veće, na telefonskoj sednici, donelo je odluku o kupovini nove pumpe i tokom dana očekuje se da problem bude rešen. ... [dalje]\nAsfaltiranje trotoara i parking prostora u Ulici Devete brigade bilo je povod za brojne polemike na društvenim mrežama. U Javnom preduzeću za razvoj, urbanizam i izgradnju kažu da se radi o standardnoj proceduri i da drvored ni na koji način nije ugrožen. ... [dalje]\nU Knjaževcu se ovih dana na više gradilišta izvode veliki infrastrukturni radovi. Predsednik opštine Milan Đokić obišao je danas radove u Ulici Devete brigade, gde je u toku realizacija projekta parternog uređenja, a posetio je i gradski stadion, koji je u fazi rekonstrukcije i uređenja. ... [dalje]\nOvih dana uveliko se radi rekonstrukcija kompleksa gradskog stadiona u Knjaževcu. Završeno je postavljanje podzemnog sistema za zalivanje trave na glavnom terenu i počeli su radovi na postavljanju nove atletske staze. ... [dalje]\nProgram ''Norveška za vas'', u saradnji sa Vladom Srbije, Ambasadom Norveške u Beogradu i sa UNOPS-om, Kancelarijom Ujedinjenih nacija za projektne usluge, objavio je javni poziv za podršku početnicima u poslovanju i postojećim preduzećima za razvoj, kroz nabavku opreme i uvođenje usluga. ... [dalje]\nPredlog odluke o raspodeli sredstava po sprovedenom konkursu za dodelu subvencija za razvoj ovčarstva i kozarstva iz Budžetskog fonda za razvoj poljoprivrede usvojen je juče na sednici Opštinskog veća. Ukupna vrednost subvencije je oko četiri i po miliona dinara. ... [dalje]\nUgradnjom novog automatskog sistema za navodnjavanje, počeo je veliki projekat rekonstrukcije ovog objekta. ... [dalje]\n1 2 3 4 5 6 7 8 9 10 ukupno: 1398 | prikazano: 61 - 70\nOpština Knjaževac organizovala je sinoć u Domu kulture javnu raspravu o budžetu za 2020. godinu. Planiran na blizu milijardu i 400 miliona dinara, budžet će zadovoljiti sve potrebe opštine i njenih žitelja, kazao je predsednik Milan Đokić. Đokić se osvrnuo i na projekte realizovane u 2019. ... [dalje]


Hiljade izbeglica u Nemačkoj, sledi raspodela | TV KANAL 9 NOVI SAD\nNaslovna VESTI SVET Hiljade izbeglica u Nemačkoj, sledi raspodela\nHiljade izbeglica u Nemačkoj, sledi raspodela\nHiljade izbeglica koje su noćas iz Mađarske preko Austrije stigle u Nemačku, uglavnom, na železničku stanicu u Minhenu, biće još ovog vikenda rapsoređene po nemačkim pokrajinama, saopštilo je nemačko Ministarstvo unutrašnjih poslova, prenose danas nemački mediji.\nIzbegelice, uglavnom, iz Sirije, Avganistana, Iraka i drugih kriznih područja, koje su noćas na železničkoj stanici u Minhenu dočekane aplauzom, biće raspodeljenje po pokrajinama, bez opcije da za nekoliko dana ponovo budu premeštane u neke nove prihvatne centre, navode mediji i prenose da je jedan Deo upućen u Dortmund, Diseldorf, Drezden i druge gradove.\nMinistar za socijalnu politiku Bavarske, odakle su kancelara Angelu Merkel zbog dogovora sa Mađarskom i Austrijom o prihvatu oko 8 000 ljudi žestoko kritikovali, Emilija Miler, pozvala je danas Evropu da ne ostavi Nemačku samu da rešava izbeglički problem.\n“Nama je potrebna podrška cele Evrope, dalje ovako ne ide”, rekla je Miler, prenose mediji i navode da će tokom vikenda izbeglice biti raspoređene po čvrstom pravilu takozvanom “Kenigšstajner ključu” koji se odnosi na broj stanovnika određene pokrajine i finansijske potencijale.\nNajveći broj izbeglica ove godine trebalo bi da bude smešten u Severnoj Rajni Vestfaliji, najmnogoljudnijoj pokrajini sa više od 18 miliona stanovnika, a za njom sledi Bavarska, pa Baden-Virtemberg, dok bi najmanja kvota izbeglica trebalo da bude u Bremenu, Saru i Meklenburg-Prednjoj Pomeraniji.\nNemačka železnica, koja je stavila svoj personal i vozove na raspolaganje, saopštila je da će se i dalje angažovati da planirani broj izbeglica stigne u Nemačku.\nOvaj dogovor Merkelove sa predstavnicima Mađarske i Austrije o davanju dozvole za ulazak izbeglicama naišao je na kritiku u redovima bavarske Hrišćansko-socijalne unije (CSU), “sestrinske” partije njene svenemačke Hrišćansko-demokratske unije zu ocenu da je to pogrešan Signal.\nIz redova CSU rečeno je da dozvolu da se izbeglicama dozvoli ulazak u Nemačku Merkelova nije dogovorila sa nemačkim pokrajinama, prenose mediji.\nDortmund: Desničari demonstrirali protiv izbeglica\nU Dortmundu, gde se danas očekuje dolazak 1.400 izbeglica iz Mađarske, desničari su tokom noći demonstirali, javljaju nemački mediji, navodeći da je policija upotrebila “biber-sprej” kako bi okončala okupljanje i izbegla sukobe sa nasilnim levičarima, koji su se, takođe, bili okupili u gradu.\nU demonstracijama je najmanje jedna osoba povređena, a jedna uhapšena iz redova levičara, prenose mediji. Poziv na okupljanje desničara poslala je partija Desnica, javljaju mediji i ukazuju da će u Severnoj Rajni Vestfaliji, gde je grad Dortmund, biti rasporođen najveći broj izbeglica, pridošlih iz Mađarske.\nPrethodni tekstNajnegostoljubiviji gradovi sveta, od Moskve do Monte Karla\nSledeći tekstNema dužih zadržavanja na granicama


Control - Recenzija (opis) igre - Games-Serbia.com\nDatum izlaska: 27. Aug. 2019\nRazvojni tim: Remedy\nControl izlazi za PlayStation 5 i Xbox One\nU jeku najava vezanih za PS5 showcase, Remedy Entertainment je na krajnje neupadljiv način objavio vest da će Control izaći […]\nFilip Kojić 12. Jun. 2020\nGamescom 2019: Izašao launch trailer za Control\nNa Gamescomu je prikazan novi trailer za Control koji uključuje više detalja vezanih za priču i način igranja. U pitanju je akciona […]\nMilan Popović 22. Aug. 2019\nU najnovijem traileru za Control predstavljena radnja igre\nDanas je izašao trailer za Control, novu igru razvojnog tima Remedy, poznatom po Max Payne serijalu. U traileru imamo mali […]\nMilan Popović 30. Jul. 2019\nGejming industrija je od svog postojanja uvek težila ka stvaranju jedinstvenih igara koje će ostaviti jak utisak na igrače. Ipak, cena tog napretka je prezasićenje tržišta, tako da je veoma čest slučaj da nailazimo na veoma slične naslove. Studio Remedy već godinama unazad pokušava da svaki njihov projekat bude veoma lako prepoznatljiv zbog specifičnih mehanika koje je moguće koristiti tokom igranja. Na listu njihovih igara koje poštuju prethodno pravilo (Max Payne, Alan Wake i Quantum Break) možemo pridodati i Control, njihovo najnovije ostvarenje koje je možda i najuvrnutije do sad.\nZgrada menja svoj izgled povremeno…\nSve što znate pri započinjanju igre je da ste u ulozi devojke po imenu Jesse Faden koja se odjednom našla u nekoj zgradi u potrazi za svojim bratom i naizgled često priča sama sa sobom. Vremenom se klupko odmotava i saznajete da se nalazite u The Oldest House, zgradi u kojoj se dešavaju čudne stvari i u kojoj se nalaze objekti moći sa veoma čudnim sposobnostima. U trenutku kada pronalazite direktora ove organizacije, on izvršava samoubistvo iz nepoznatih razloga i dodirivanjem pištolja kojim se ubio, oružje se povezuje sa vama i dodeljuje vam ulogu novog direktora. Dok traži svog brata, Jesse mora da se suočava sa Hiss – nepoznatom silom koja je pretvorila u zombije dobar deo zaposlenih u The Oldest House. Uz to se mora izboriti i sa zadacima koje joj daju ostali zaposleni, a koji se uglavnom svode na ubijanje Hiss vojnika, čišćenje control pointa i smirivanje zaposednutih objekata moći. Cela poenta ovog naslova je razotkrivanje misterije koja ima dosta pitanja, a malo odgovora.\nJesse kao direktor dobija nove sposobnosti koje se otključavaju u toku prelaženja igre, tako da ona može da: baca predmete i protivnike, brzo izbegava projektile, stvara štit od okolnih predmeta, kontroliše volju protivnika i da levitira. Sve spomenute supermoći su solidno odrađene i stvarno čine ovaj naslov veoma posebnim pogotovo jer su veoma efektivne u tamanjenju protivničkih vojnika. Šteta je što korišćenje pištolja nije ni upola zanimljivo, a ni efektivno… Postoji 5 različitih pištolja od kojih su korisna samo 2-3 u zavisnosti od situacije, ali i pored unapređenja koja bi trebalo da ih učine efikasnijim, jednostavno ne nanose dovoljno štete protivnicima. Protivnici imaju svoje slabe tačke (generalno glava), ali iako ih perfektno naciljate metak kao da ne završi tamo gde bi trebao. Treba istaći da je veštačka inteligencija koja kontroliše protivnike veoma primitivna i da zbog toga čak i neki od boss fightova ispaštaju. Tako se samo stavlja dodatni teret na ceo sistem borbe koji nije baš najsrećnije odrađen.\nJesse, molim te pomeri glavu malo ulevo, ne vidim gde pucam…\nJedna od bitnih stavki koja čini ovaj naslov unikatnim su kolekcionarske stvari koje je moguće naći na raznim mestima u The Oldest House. Uglavnom su u pitanju razne prepiske između zaposlenih ili dokumenti koje bliže objašnjavaju ponašanje objekata moći ili protivnika. Ipak, najviše se ističu video zapisi u kojima se većinom nalazi Casper Darling, glavni naučnik u zgradi. Ti klipovi su posebni zbog toga što se u njima pojavljuju pravi glumci, a ne adaptacije njihovih likova i na taj način gledanjem ovih videa dobijate jedan zanimljiv vid razonode putem kojeg možete da saznate nešto novo vezano za istorijat zgrade ili određene pojave. Ipak, ovaj segment je stavljen u drugi plan zbog loše napravljenog ponašanja protivnika. Kako prolazite kroz razna mesta u zgradi nailazite na control pointe koji omogućavaju teleportovanje na druga mesta i takođe označavaju mesto koje je očišćeno od Hiss. Zapravo, tako bi u teoriji trebale da funkcionišu kontrolne tačke dok se u praksi dešava da se stvara nekoliko talasa protivnika i pored toga što ste zonu očistili. To čini vraćanje nazad po kolekcionarske stvari izuzetno frustrirajućim iako su one jedan od ključnih sastojaka koji ovaj naslov čine vrednim pažnje.\nCasper Darling na velikom filmskom platnu. Dajte ovom čoveku Oskara!\nGrafika je jedna od jačih strana ovog naslova, a vredi istaći da postoji podrška za ray tracing tehnologiju. Implementacija ove tehnologije je na veoma zavidnom nivou, ali ostaje utisak kao da je klasična verzija igre namerno osiromašena (manjkom skoro bilo kakvih reflekcija) kako bi se što bolje istakla prednost ray tracinga. Nažalost, u igri je prisutan solidan broj bagova koji su primetni i negativno utiču na gejmplej, a neki od njih utiču na performanse. Osim što je za ray tracing na medium podešavanju potrebna bar RTX 2070 kartica za 60 FPS na 1080p rezoluciji i bez ray tracing su veoma često prisutna mala seckanja koja se ne mogu objasniti naglim padom FPS. Postoje neka nezvanična rešenja na internetu, ali ona podrazumevaju isključivanje određenih sistemskih zaštita ugrađenih u Windows 10. Ipak, ne dozvolite da vas ovi problemi obeshrabre pošto razvojni tim uveliko radi na poboljšanju performansi i peglanju bagova.\nRay tracing tehnologija omogućava neverovatne reflekcije ako imate dovoljno jak računar.\nControl je dostupan po ceni od 60 evra na sve tri platforme, a na PC se prodaje ekskluzivno na Epic Games Store što će naljutiti one koji preferiraju Steam prodavnicu. Ako posmatramo samo cenu, ona je standardna kao i za sve AAA naslove, ali je možda isplativije sačekati popust i dati vremena razvojnom timu da popravi neke od bagova. Trajanje kampanje je 11-15 sati na šta nemam puno zamerki, pogotovo jer je u pitanju igra koja se dosta oslanja na svoj način pripovedanja. Ipak, ostaje žal za onim što je Control mogao da bude, a šta zapravo jeste. Nekoliko interesantnih zamisli je ostalo u drugom planu zbog par loših odluka pri dizajniranju ovog naslova. Doduše, mišljenja sam da svako treba da proba igre studija Remedy, uključujući i Control, pošto se po idejama stvarno ističu u odnosu na ostatak industrije.\nNVIDIA GeForce GTX 1660 (RTX 2060 za ray tracing) / AMD Radeon RX 580\nOdlično odglumljeni likovi i solidna priča\nKolekcionarske stvari izvanredno upotpunjuju priču\nProblematična optimizacija i bagovi (na svim platformama)\nMali izbor oružja i nezadovoljavajuće korišćenje istih\nPriglupi kompjuterski kontrolisani protivnici


Žiri čine: Igor Pavlović, glumac Srpskog narodnog pozorišta iz Novog Sada, Judit Ferenc, glumica Novosadskog pozorišta, i Zdravko Petrović, direktor Gradskog pozorišta Bečej.\nU slučaju lošeg vremena, projekcije filmova će se održati u Velikoj sali Gradskog pozorišta.\nReč selektora, Ivana Kovača o izboru filmova za prvu Reviju kratkometražnog filma u Bečeju:\n"Između 36 pristiglih filmova izdvojio sam 7, rukovodeći se kriterijumima umetničke uspelosti, ali i poetičko-tematske raznolikosti selekcije:\nZašto da živim (2016) je dokumentarni film Nikole Končarevića o novosadskom pank bendu Dva minuta mržnje koji, uprkos konvencionalnosti pristupa, na zanimljiv način otvara teme mladalačkog bunta, droge, a još više pitanje ko su danas nekadašnji pankeri, što vodi i do neočekivanog susreta panka i hrišćanstva.\nFajront (2016) rediteljke Milene Grujić, koja sa Sarom Đurović potpisuje i scenario, snažan je filmski kovitlac, majstorski režiran, kroz beogradsku noć „blejača” iz kraja, trojice zgubidana i mafijaša u pokušaju.\nDokumentarna minijatura „Prozor u sreću“ (2017) autorskog tandema Drago Latinović i Ilija Galonja donosi isečak iz života, dobro poznati prizor starice na pendžeru – ogrubela fizionomija i krdža među prstima, dirljivo svedočanstvo da „zemaljski dani teku”.\nJedini film u selekciji na stranom (španskom) jeziku, Quiero decirte (2017) Stefana M. Mladenovića, predstavlja ispovednu, autoerotski intoniranu, upravo almodovarovsku storiju o suočavanju sa sopstvenim identitetom, o riziku pronicanju u opskurne dubine sopstva.\nJedna noć (2016) autora Strahinje Savića film je koji svoju vrednost duguje onom neizrečenom, ali znalački upisanom između redova ove priče o rastanku dve (samo?) prijateljice, atmosferom tihe sete, ispodpovršinskog grča, nemoći.\nPosebna vrednost selekcije jeste to što s lakoćom omogućuje uvid da kratki metar nije tek etidna, ogledna forma, kojom se pretežno mlađi autori uče i poigravaju dok ne pređu na jedino ozbiljan, dugometražni film. Naprotiv, kratki metar, a to bar nekoliko selektovanih filmova nedvosmisleno potvrđuje, može biti samosvojno, estetski besprekorno, potpuno delo; štaviše, ono može, zahvaljujući svojim specifičnostima, pružiti umetničkom izrazu sredstva koja druge forme nisu u stanju."\nIvan Kovač, selektor